tomron87/hebrew-wikipedia-sentences-corpus huggingface dataset:
באותה השנה, הקליטה יחד עם הזמר אייל גולן את השיר "Always My Number One", המהווה כשיר הרשמי של אליפות אירופה בכדורגל עד גיל 21 לאותה השנה.
ב-2014 ייצגה את ישראל בטקס פרסי המוזיקה של MTV אירופה, תוך שזכתה בפרס "המופע הישראלי הטוב ביותר", יחד עם להקת TripL.
ב-2015 הוציאה חברת הליקון את אלבום הבכורה שלה, End to Start.
באלבום נכלל השיר "Toda la Noche", איתו התמודדה בקדם-אירוויזיון.
בשנת 2016 התמודדה בתוכנית המציאות "המשימה: אמזונס", והעפילה למקום השני.
ב-2017 התמודדה גם בעונה הרביעית של תוכנית מציאות "הכוכב הבא", אך לא צלחה את שלב האודישנים.
מיטינו הוא ראיון של המחוז הצפון-מערבי של העיר הפדרלית מוסקבה, שברוסיה.
מיטינו הוקם בשנות התשעים עם בתים בני 17 קומות, וכן כמה בנייני מגורים בני 4, 5, 6, 9, 14 ו-21 קומות.
בהדרגה, ראיון זה הפך לאחד הראיונים היוקרתיים ביותר במוסקבה בגלל תנאי הסביבה הטובים והתשתית המפותחת.
לפתיחת תחנת המטרו מיטינו לנוסעים ב-26 בדצמבר 2009 יש חשיבות רבה להתפתחות הראיון.
התת ראיונים של מיטינו בנויים עם בתים מונוליטיים אישיים עם נוחות גבוהה ותכנון משופר.
באזור המרכזי של הראיון ישנם בניינים גבוהים יחסית עם בני 14 קומות ומעלה.
הראיון עצמו בנוי כחצי מעגל מוארך, כאשר "הגב" שלו פונה לדרום-מערב.
צורת בנייה זו אינה נצפת בשאר ראיונים של מוסקבה.
תחנות מטרו "וולוקולמסקאיה", "מיטינו" ו"פיאטניצקויה שוסה"
מיטות נשיקה היא סדרת דרמה ופשע אמריקאית ששודרה במקור מ-7 בנובמבר 1991 עד 18 באפריל 1999. שתי העונות הראשונות של הסדרה שודרו ברשת CBS האמריקנית בשעות הלילה המאוחרות, בעוד שעונות 3 עד 8 שודרו אך ורק בערוץ USA Network.
הסדרה כללה בסך הכל שמונה עונות ו-176 פרקים.
עלילת הסדרה מתמקדת בעבודתם של שני בלשי משטרת פאלם ביץ', אשר חוקרים מקרי רצח שערורייתיים בקרב האוכלוסייה האמידה של פאלם ביץ' - לרוב מקרי רצח שקשורים בדרך כלל למין, כסף וכוח, בהם מעורבים לרוב אנשים אמידים, מפורסמים, צעירים, יפים ובעלי השפעה וכוח רב.
החלק הראשון של הסדרה התמקד בחקירותיהם של צמד הבלשים כריס לורנצו וריטה לי לאנס, אשר מפענחים את הפשעים הכי שערורייתיים של פאלם ביץ'.
בעונה החמישית של הסדרה, לאחר שהשחקנים הראשיים עזבו את הסדרה, העלילה התמקדה בחקירותיהם של צמד הבלשים החדש, טום ראיין וקסנדרה "קאסי" סנט ג'ון.
הבלשית ריטה לי לאנס (מגולמת על ידי מיצי קאפטור) - בלשית קשוחה ואינטליגנטית.
הבלש כריס לורנצו (מגולם על ידי רוב אסטס - הקולגה הנאה והשנון של ריטה.
הבלש טום ראיין (מגולם על ידי כריס פוטר) - החליף את כריס לורנצו החל מהעונה החמישית כאחת משתי הדמויות הראשיות בסדרה.
הבלשית קסנדרה "קאסי" סנט ג'ון (מגולמת על ידי ג'נט גאן) - החליפה את ריטה לי לאנס כאחת משתי הדמויות הראשיות של הסדרה החל מהעונה החמישית.
המפקח הארי ליפשיץ (מגולם על ידי צ'רלי בריל) - המפקח של צוות הבלשים.
הסדרה נוצרה על ידי סטיבן ג'יי קנל, אשר יצר גם את סדרות הפעולה והפשע המצליחות "צוות לעניין" ו"רחוב ג'אמפ 21".
רוב הפרקים צולמו בסן דייגו שבקליפורניה, ויתר הפרקים צולמו בסקוטסדייל שבאריזונה.
לאורך השנים יצאו לשווקים מהדורות DVD הכוללות מספר עונות של הסדרה.
בנוסף לכך, לאורך השנים הסדרה הפכה זמינה גם בשירותי סטרימינג.
מיטיב לפסיכולוגיה חיובית ומדע האושר, נוסד בשנת 2010 כמרכז יישומי ומחקרי לקידום תפקוד אנושי מיטבי של יחידים וקבוצות בחברה הישראלית וברחבי העולם, במסגרת בית הספר לפסיכולוגיה ב.
המרכז פועל להטמעת פסיכולוגיה חיובית במערכות חינוך בישראל ומחוצה לה.
המרכז הוקם על ידי טל בן שחר, מריו מיקולינסר, ענת שושני (חברת סגל במרכז הבינתחומי) ואריאל קור.
עד יוני 2021 שימש כמנכ"ל המרכז עו"ד ערן דוידי.
עבודת המרכז במערכת החינוך הישראלית
מרכז מיטיב ביצע התערבויות בבתי ספר ובגני ילדים ברחבי הארץ.
המרכז עוסק בהטמעת פסיכולוגיה חיובית במערכות חינוך בישראל ומחוצה לה.
המרכז עוסק בהכשרת צוותי חינוך וביצירת שינויים בתהליכי ההוראה והלמידה בבתי הספר.
בנוסף המורים מצוידים בתוכניות ייעודיות, הממוקדות בחיזוק הדימוי העצמי, מיומנויות חברתיות ורגשיות, תחושת אחריות ונחישות בהשגת מטרות, מוטיבציה ומסוגלות בלמידה ושיפור הישגים לימודיים.
עבודת המרכז מתבססת על מחקרים האמורים לסייע בהעלאת הרווחה הנפשית של האדם.
תוכניות ההתערבות במערכת החינוך מפנה זמן ומשאבים לעיסוק במשמעות העשייה החינוכית, ומתמקדות בחשיבה על התפתחותם הרגשית של ילדים.
התוכניות תורגמו לאנגלית, ספרדית וערבית ומופעלות במערכות חינוך ברחבי העולם.
תוכניות ההתערבות בבתי הספר מתמקדות ברווחה הנפשית של הצוותים החינוכיים ושל התלמידים.
מהלך "מורים מובילים מחוללי שינוי" הוא מהלך ארצי של משרד החינוך הישראלי בשיתוף מכללת לוינסקי לחינוך, שמטרתו לאתר ולהכשיר מורים שישמשו מובילי קהילות לומדות בבתי הספר שלהם.
תוכנית מיטיב לילדי הגן, מדגישה את העצמת דימויו העצמי של הילד ומערכות היחסים החיוביות שלו עם הזולת, ערוצים מרכזיים לקידום רווחתו הנפשית בגיל הרך.
זוהי תוכנית משלימה לתוכניות מיטיב במערכת החינוך.
התוכנית נועדה לחשוף את הורי הילדים והמתבגרים לתוכניות מיטיב בבתי הספר.
מיטל הוא יישוב קהילתי בהקמה הנמצא על הר הגלבוע, בסמוך לכפר השיקומי מלכישוע ולקיבוץ מירב.
התכנון הוא שמיטל יהיה יישוב מעורב שיכיל משפחות של חילונים ודתיים.
תוכנית היישוב מאפשרת בנייה של כ-270 יחידות דיור.
ההערכה היא שעד 2024 ייכנסו המשפחות הראשונות לבתי הקבע ביישוב.
היישוב החדש יאכלס בתחילה כ-30 משפחות ובעתיד צפוי להתרחב ולהכיל כ-270 משפחות.
כבר מ-2006 היו מספר תוכניות להקמת יישוב חדש בהר הגלבוע, אך ההצעות נדחו והוסרו בעקבות ההתנגדות והביקורת של ארגוני איכות הסביבה וחשש לפגיעה בסביבה של האזור עליו היה אמור לקום היישוב מיטל.
עם זאת, התוכנית האחרונה להקמת היישוב יצאה לפועל, לאחר יוזמה משותפת של שר החקלאות ופיתוח הכפר, אורי אריאל, מועצה אזורית עמק המעיינות וקרן קיימת לישראל.
היישוב מוקם בסיוע משרד הבינוי והשיכון, החטיבה להתיישבות, תנועת מיתרים ורשת קהילות מעורבות בישראל.
ביולי 2020 עלו ארבע משפחות למתחם קראווילות שהוקם בעבורן סמוך לאתר שבו מתוכנן בית הקבע שלהן.
מיטישצ'י היא עיר במחוז מוסקבה ברוסיה.
עיר לוויין צפונית-מזרחית של מוסקבה.
מיטישצ'י נמצאת 19 ק"מ צפונית-מזרחית ממרכז מוסקבה, על נהר יאוזה .
העיר גובלת ישירות עם מוסקבה לאורך כביש הטבעת של מוסקבה באזור
מיטישצ'י היא אחת ממרכזי התרבות, המדע והתעשייה הגדולים במחוז מוסקבה.
מיטיה מורץ (בסלובנית: Mitja Mörec; נולד ב-21 בפברואר 1983) הוא כדורגלן עבר סלובני ששיחק בעמדת הבלם וכיום מאמן את בלאו-וייס לינץ מהבונדסליגה האוסטרית.
מורץ התחיל את הקריירה שלו בקבוצת הכדורגל של נ.ק.
בשנת הצטרף לשטורם גראץ מליגת העל האוסטרית.
תחילה שיחק בקבוצת המילואים של המועדון וב-4 באפריל 2004 ערך את הופעת הבכורה שלו בקבוצה הבוגרת בהפסד 3-1 לאוסטריה וינה.
בקיץ מורץ חתם במכבי הרצליה מליגת העל במדיה רשם 29 משחקי ליגה.
בסיום העונה ירדה הרצליה ללאומית ומורץ שוחרר מהמועדון.
בקיץ הצטרף לצסק"א סופיה מליגת העל הבולגרית, ובינואר חצה את הכביש וחתם בסלביה סופיה.
בהמשך הקריירה שיחק בפאנטוליקוס, לינגבי, דן האג, מורה 05, קייסר, רוואן באקו, הואן אנך גיה לי ובאד ראדקרסבורג.
בקיץ מונה למאמן קבוצת הנערים פאבוריטן וכעבור שנה חזר מפרישה לשחק עונה אחת עבור המועדון.
בין היתר שימש כעוזר מאמן בויינרברג ופלורידסדורף, אותה גם אימן מאוחר יותר במשך 4 שנים.
ב-6 ביוני 2007 ערך את הופעת הבכורה שלו בנבחרת סלובניה בהפסד 2-0 ל.
לזכותו, עוד 13 הופעות בנבחרת, אותם רשם עד פברואר .
מיטיה לוטריץ' (בסלובנית: Mitja Lotrič; נולד ב-3 בספטמבר 1994 בסלובניה) הוא כדורגלן סלובני המשחק בעמדת הקשר ההתקפי בקבוצת בני סכנין מליגת העל הישראלית ובנבחרת סלובניה.
מורה 05, קופר, רודאר ולניה ונ.ק.
צליה בליגת העל הסלובנית, ובקבוצת פאפוס בליגת העל הקפריסאית.
ב-4 באוקטובר 2020 חתם לוטריץ' בווירצבורגר קיקרז מהבונדסליגה השנייה.
ב-18 באוקטובר ערך את הופעת הבכורה שלו במועדון, בהפסד 2-0 להולשטיין קיל במסגרת המחזור הרביעי בליגה לעונת .
במשך תקופתו במועדון ערך לוטריץ' 24 הופעות ליגה, בהן הבקיע שני שערים.
בתום עונת , בה ירדה וירצבורגר קיקרז לליגה הגרמנית השלישית, הושאל לוטריץ' למשך עונה לנ.ש.
מורה מליגת העל הסלובנית, במדיה ערך 21 הופעות ליגה והבקיע שלושה שערים.
ב-25 ביוני 2022 חתם לוטריץ' בבני סכנין מליגת העל הישראלית, אך שוחרר עוד בטרם התחילה העונה.
ב-10 בינואר 2017 ערך לוטריץ' את הופעת הבכורה שלו בנבחרת סלובניה, בתיקו 0-0 נגד נבחרת ערב הסעודית במשחק ידידות.
מיטל צביאלי (נולדה ב-27 ביוני 1976) היא במאית סרטי תעודה, עורכת, תסריטאית ומפיקה ישראלית.
נולדה בקיבוץ חצרים וגדלה במושבה כנרת.
שירתה בצה"ל ביחידת גלי צה"ל ככתבת חדשות חוץ ועורכת חדשות ולאחר שחרורה עבדה כעיתונאית במעריב ובחדשות ערוץ 2.
ב-2004 החלה את לימודיה בבית הספר סם שפיגל לקולנוע ולטלוויזיה במסלול תסריטאות, וסיימה בהצטיינות ב-2006.
ערכה את התחקיר לסרטו של ארי פולמן "ואלס עם באשיר" שהיה מועמד לפרס האוסקר האמריקאי לסרט הזר, וזכה בפרס גלובוס הזהב לסרט הזר לשנת 2008.
עורכת התוכן ותסריטאית של הסדרה התיעודית "אדרנלין".
עורכת התוכן של הסדרה התיעודית "הים הדרומי".
עורכת התוכן ותסריטאית של הסדרה התיעודית "מעצבים מדינה".
עורכת התוכן ותסריטאית של הסדרה התיעודית "ליגה ג".
ב-2022 יצא סרטה התיעודי "המצלמה של דוקטור מוריס" שביימה, ערכה והפיקה יחד עם איתמר אלקלעי, שותפה ליצירה.
הסרט מבוסס על ארכיונו הפרטי של דוקטור רג'ינלד מוריס.
הסרט זכה בפרס הסרט הישראלי הטוב ביותר בפסטיבל דוקאביב ביוני 2022.
מיטל נשואה לדולב מורן ואם לשניים, מתגוררת ברמת גן.
המצלמה של דוקטור מוריס (סרט תיעודי, במאית עורכת, תסריטאית ומפיקה, 2022)
ליגה ג' (סדרת טלוויזיה) עונה 2' (סדרה תיעודית בת חמישה פרקים, עורכת תוכן ותסריטאית, 2022)
ליגה ג' (סדרת טלוויזיה) עונה 1' (סדרה תיעודית בת חמישה פרקים, עורכת תוכן, 2019)
אדרנלין (סדרה תיעודית בת 24 פרקים, עורכת תוכן ובמאית, 2012)
הים הדרומי (סדרה תיעודית בת 3 פרקים, עורכת תוכן, 2006)
מעצבים מדינה (סדרה תיעודית בת 12 פרקים, עורכת ראשית, 2018)
מיטל נר (נולדה ב-18 בספטמבר 1989) היא שחקנית ישראלית.
נר נולדה וגדלה בראשון לציון.
היא בוגרת בית הספר לאומנויות הבמה בסמינר הקיבוצים בהצטיינות.
עם תום לימודיה בסמינר הקיבוצים הצטרפה ב-2015 לאנסמבל השחקנים הצעירים "החיפאית" בתיאטרון חיפה.
במסגרת האנסמבל שיחקה בהצגת הילדים "הרפתקאות חמור שכולו תכלת", "אקווריום", ליל העשרים מאת יהושע סובול, בבימויה של נועה רבן ו"הלילה השנים עשר" מאת ויליאם שייקספיר, בבימויים של רוני ברודצקי ויואל רוזנקיאר.
במקביל לעבודתה בתיאטרון חיפה, שחקה נר בהצגות "חיי המתים" מאת חנוך לוין בבימויה של נעה וגנר בתיאטרון הערבי-עברי ביפו, בהצגה "גאולה" מאת חנוך לוין בתיאטרון הקאמרי בבימויה של טל ברנר ובהצגה "שמחה ותוגה" במסגרת פסטיבל "תיאטרון קצר" של צוותא בבימויו של אלון נוימן.
ב-2021 שיחקה בתפקיד הראשי בסרט "תל אביב" וביימה את הקליפים "Lame" של רומי חנוך ולהקת פאוורסנאפ, Battleships של עדי קשת כהן.
ו-"Digital Owl" של עומר לוז.
בשנת 2024 ביימה את הקליפ לשיר "תיבת הפחד" של מקהלת העפרוני.
ב-2025 יזמה ואצרה את תחרות הקליפים בפסטיבל "סאונדטראק".
ב-2025 כתבה וביימה עם אמיר פתר את הצגת היחיד מלאלה המבוססת על סיפורה של מלאלה יוספזאי.
שנה סרט במאי תפקיד 2022 סוניה שירה שניידר סוניה 2021 תל אביב מרט פרחומובסקי דנה2021איך נתת לזה לקרותאיתמר לפיד ויאיר אשרעדי2018לאבלי קריצ'רשירה שניידר ואורי בריגר2018ראדיקל במדבראלון המר
מיטל רז (נולדה ב-11 בספטמבר 1981) היא קומיקאית, בובנאית, שחקנית, ויוצרת ישראלית, זוכת פרס קיפוד הזהב.
במהלך שירותה בצה"ל עברה להתגורר בתל אביב.
בוגרת בית הספר לתיאטרון חזותי בירושלים.
בשנת 2008 יצרה בשיתוף עם אנסמבל מייקל את ההצגה "מייקל", ההצגה ירדה מהבמות בסוף שנת 2021 לאחר שהועלתה כאלף פעמים ברחבי הארץ.
לאחר הפסקה עלתה שוב באמצע שנת 2022 בשם "מייקל-אזכרת חורף" והיא תמשיך להיות מוצגת כל כמה חודשים.
"מייקל" זכתה גם לעיבוד טלוויזיוני שעלה ב-2018 בערוץ יס.
רז מגלמת את דמות המתבגרת המרדנית יסמיניש בת ה-16, בת למשפחת ברוש ששכלה את בנה, מייקל, לפני לא מעט שנים, אבל מקפידה לאזכר אותו בטקסים שנתיים וגם בחיי היומיום.
בשנת 2010, לאחר סיום לימודיה בבית הספר לתיאטרון חזותי בירושלים, החלה לעבוד בתחום אומנויות הבמה.
במהלך השנים יצרה יצירות רבות לבמה שהוצגו בישראל ובלמעלה מעשרים מדינות שונות, בין היתר" זברה, הסיפור על דומי ודומה, play dead.
ב-25 דצמבר 2021 עלתה הצגת היחיד שלה "מוות קטן" והיא מוצגת בתיאטרון הבית בתל אביב ובתיאטראות שונים ברחבי הארץ.
ההצגה נוצרה במסגרת פסטיבל עכו, בתמיכת מפעל הפיס והיא מבוססת על תכנים מעולמה האישי של רז ובה סיפורים הקשורים בהוריה, במחלת הסרטן של אמה, בחווית האימהות לבתה, בחיות מחמד ועוד.
בנובמבר 2022 זכתה רז בתואר שחקנית השנה בפרס קיפוד הזהב- טקס פרסי הפרינג' 2022.
בטלוויזיה רז הפעילה ודיבבה בובות בתוכניות שונות, בין היתר: בובה של לילה, מפלצות קטנות, ולאחרונה היא מדבבת ומפעילה את הבובה של אוזה בתוכנית הילדים המחודשת פרפר נחמד.
ב-2018 יצרה יחד עם אבי דנגור וצוות ההצגה "מייקל" סדרה באותו שם ששודרה ב-YES, ושיחקה את דמותה של "יסמיניש".
במרץ 2021 הסדרה עלתה לעונה שנייה.
בינואר 2023 עלתה לשידור הסדרה אבירם כץ, שם מגלמת רז לראשונה בקריירת המשחק שלה דמות דרמטית: אלישבע רומנו, רופאה פרוקטולוגית, בחזקת נעדרת, שהמשטרה נמצאת בחיפושים אחריה.
הייתה בזוגיות עם המוזיקאי תומר יוסף.
היא אם לבת מזוגיות עם אריאל, בנו של ראש הממשלה לשעבר אהוד אולמרט.
בן דודה הוא השחקן יניב ביטון.
מיטל רכס (נולדה ב-27 בינואר 1978) היא כימאית ישראלית, פרופסור מן המניין במכון לכימיה שבפקולטה למתמטיקה ומדעי הטבע ובחוג העל-פקולטאי לביוטכנולוגיה באוניברסיטה העברית בירושלים.
מומחית לכימיה של פפטידים וננוטכנולוגיה.
לאחר שירותה הצבאי למדה לתואר ראשון בביוטכנולוגיה באוניברסיטת תל אביב והשלימה אותו ב-2002. לאחר מכן למדה לתואר שלישי במחלקה לביוטכנולוגיה ומיקרוביולוגיה מולקולרית (במסלול ישיר) בהנחיית פרופ' אהוד גזית, אותו השלימה בהצטיינות ב-2006. עבודת הדוקטורט שלה נשאה את הכותרת "בניה-עצמית מולקולרית: מסיבים עמילואידיים לננו-מבנים פפטידיים".
בשנים 2007–2010 שהתה כחוקרת בתר-דוקטורט בהנחיית פרופ' ג'ורג' מ.
וייטסיידס במחלקה לכימיה של אוניברסיטת הרווארד, ועם שובה לישראל הצטרפה למכון לכימיה ולמרכז לננו-מדע וננוטכנולוגיה של האוניברסיטה העברית בירושלים, בדרגת מרצה בכירה.
ב-2017 מונתה לפרופסור חבר וב-2022 לפרופסור מן המניין.
באותה שנה גם מונתה לוועדת ההיגוי של המרכז לננו-מדע וננוטכנולוגיה.
ב-2023 מונתה לחוקרת אורחת באוניברסיטה הטכנולוגית של נאניאנג בסינגפור, אז גם החלה את תפקידה כראש יחידת תשתיות המחקר של האוניברסיטה העברית.
ב-2024 מונתה למחזיקת הקתדרה ע"ש סמואל לופנפלד וראובן קונין לבריאות סביבתית.
מאז אוקטובר 2025 מכהנת כסגנית רקטור למחקר באוניברסיטה העברית.
הטמעת חלבונים על משטחים אי-אורגניים
הבנת אופן הטמעת חלבונים על משטחים אי-אורגניים חשובה במגוון יישומים ביוטכנולוגיים, כגון תכנון שתלים רפואיים, יצירת משטחים אנטי-בקטריאליים ותהליכי ביומינרליזציה.
מחקרים רבים בוצעו כדי לבחון כיצד חלבונים מתקשרים עם עצמים או משטחים אי-אורגניים, אך עדיין לא ברור כיצד חלבונים "חשים" את המשטח האי-אורגני.
המחקר בקבוצתה של רכס מתמקד בכללים הבסיסיים המנחים את הטמעת החלבונים, תוך שימוש בספקטרוסקופיה של מולקולה בודדת באמצעות מיקרוסקופ כוח אטומי (AFM).
מערכת זו משמשת את לחקר האינטראקציות בין חלבונים, פפטידים וחומצות אמינו לבין משטחים אי-אורגניים.
הטבע מנצל אבני בניין פשוטות ליצירת מבנים מורכבים באמצעות תהליך ההתארגנות העצמית (self-assembly).
הבנת תהליך זה חיונית בתחומים הנעים מגילוי תרופות ועד מדע החומרים.
פפטידים יכולים לשמש מערכת פשוטה ללימוד הרכבה עצמית מולקולרית, ויש להם פוטנציאל רב בתחום הננו-טכנולוגיה בשל היותם ביוקומפטביליים (מותאמים לשימוש ביולוגי), ורסטיליים וניתנים לעיצוב בקלות עם עצמים ביולוגיים וכימיים.
קבוצתה של רכס חוקרת אסטרטגיות חדשות לגילוי מבנים ננו-פפטידיים חדשים ולהרכבתם על משטחים, במטרה לחקות את הטבע וליצור מבנים מורכבים באמצעות הרכבה עצמית.
חומרים ידידותיים לסביבה וביוקומפוטבילים המונעים היצמדות מיקרואורגניזמים (ביופאולינג)
צימדה ימית (ביופאולינג) הוא תהליך שבו אורגניזמים ותוצרי הלוואי שלהם מתמקמים על משטח.
התהליך מתחיל בהטמעה לא ספציפית של חלבונים על המשטח והמשכו בהיצמדות האורגניזמים לחלבונים שעל גבי התשתית.
בכלי תחבורה ימיים, ביופאולינג של אורגניזמים ימיים עשוי לשנות את קצב זרימת הנוזלים, מה שמוביל לעלייה משמעותית בעלויות התחבורה הימית.
העלות המשוערת הקשורה לביופאולינג עומדת על כ-150 מיליארד דולר בשנה.
יתר על כן, ביופאולינג מאיץ את תהליכי ההגרעה המכניים של חומרים המשמשים לבניית צינורות, אטמים ומכלים לאחסון פסולת גרעינית, ובסופו של דבר פוגע באיכות המים.
בנוסף, התיישבות אורגניזמים על דפנות ספינות נקשרה לזיהום סביבתי כפול: פליטת גזים לאטמוספירה והכנסת מינים פולשים לבתי גידול ימיים.
חומרים בעלי פעילות של אנטיפאולינג מונעים מאורגניזמים להיצמד למשטח.
האתגר בתכנון חומרים כאלה הוא היכולת לסנתז חומר שמונע את היצמדות האורגניזמים למשטח, פועל בסביבה אותנטית ובו-זמנית אינו פוגע בסביבה באמצעות שחרור מולקולות רעילות.
ההשראה היא לפתח פתרונות ירוקים ולא רעילים.
קבוצתה של רכס מפתחת ובוחנת חומרים ביוקומפטביליים וידידותיים לסביבה שמונעים ביופאולינג.
החומרים מבוססים על פפטידים קצרים שיכולים להרכיב את עצמם לסרט לציפוי משטחים רצויים.
היתרונות בשימוש בפפטידים למטרה זו נובעים מהיותם ביוקומפטביליים, מגוונים כימית, וקלים לייצור בהיקף גדול.
תוצאות המחקר מראות בבירור את היווצרות הסרט על פני משטחים שונים (זכוכית, טיטניום, תחמוצת סיליקון, מתכות ועוד).
בנוסף, הוצגה הפעילות האנטי-ביופאולית של הציפויים באמצעות זני חיידקים כמו Escherichia coli ו-Pseudomonas aeruginosa, והוכח כי הציפוי מפחית את היצמדות החיידקים למשטח.
מלגת פרס דן דוד לתלמידי דוקטורט מצטיינים (2005)
פרס טבע לתלמידי דוקטורט מצטיינים (2006)
מלגה מטעם EMBO לבתר-דוקטורנטים (2006)
מענק מחקר מארי קירי (2010)
מלגת גולדה מאיר של האוניברסיטה העברית בירושלים (2011)
חברה ברשימת הצעירים המבטיחים 40/40 של מגזין דה-מרקר (2015)
פרס משפחת טנא מטעם החברה הישראלית לכימיה (2017)
פרס מארי קירי לממציא מצטיין (2017)
רכס נשואה ואם לשלושה, מתגוררת בכפר בן-נון.
מיטל סלקמון רטן (נולדה ב-26 באוקטובר 1975) היא שחקנית ישראלית.
בשנים 1996-2000 למדה בבית הספר למשחק מכללת סמינר הקיבוצים ולימודי הוראת תיאטרון.
ב-2003 הופיעה בתוכנית הבידור והמערכונים "המופע המרכזי".
באותה השנה השתתפה בקלטת הילדים "מסיבה ביער עם סבא טוביה" גילמה את טולי / ארנב / צרעה / עורבנית / אווזה.
ב-2004 השתתפה בסרט הטלוויזיה "סבא טוביה - סיפורים כיד המלך" בתפקיד צפרדע / אסתר המלכה.
באותה השנה הנחתה וגילמה דמויות שונות בסדרת הטלוויזיה "חטף פתח".
ב-2005 השתתפה בסרט הטלוויזיה "סיפורי התנ"ך עם סבא טוביה" בתפקיד רחל / בת פרעה / אשתו של נוח.
ב-2006 גילמה דמויות שונות בקלטת הילדים "סיפורה של מדינה עם סבא טוביה".
בשנים 2006־2007 השתתפה בתוכנית הטלוויזיה "בלאגן" ששודרה בג'טיקס.
ב-2007 השתתפה בתוכנית "24/7 תום אבני" בכיכובו של תום אבני ששודרה בערוץ הילדים.
באותה השנה דיבבה קולות רקע בסרט "כוורת בסרט".
בשנים 2008־2009 גילמה את גמבי בסדרת הילדים "א-בה-גא-ד!" ששודרה בערוץ הופ!.
בשנים 2008־2010 השתתפה בסדרת הילדים "טובי דובי" בכיכובו של טוביה צפיר ששודרה בערוץ הופ!
גילמה את דבורי הדבורה / טובה דובה הפנדה / טולי התולעת.
ב-2009 שיחקה בעונה החמישית של סדרת דרמת הנוער "ראש גדול" גילמה את רוחמה.
באותה השנה השתתפה בעונה השלישית של סדרת קומדיית הנוער "גור ואוח" שנקראת "גור ואוח - הכיתה המחורפפת", ששודרה בג'טיקס, הסדרה היא פרודיה על תוכנית הילדים "הכיתה המעופפת" ששודרה בערוץ הילדים, גילמה את אפי האפופה ואת המורה ללשון הרצליה בובליל.
בנוסף באותה השנה גם שבה לגלם את דמותה של גמבי בקלטת הילדים "מותק של פסטיבל 2".
בשנים 2010־2011 גילמה את התיירת הצעקנית בסדרה הקומית "מה בכריש?" ששודרה בערוץ הילדים.
ב-2011 שיחקה בסרט "מבול" בתפקיד אמא א'.
באותה השנה כתבה ושיחקה בתוכנית הילדים "רוני וקשיו" לצידו של עדי אייזנמן.
ב-2013 גילמה את מורן נחום בסדרת דרמת המתח של HOT "פצועים בראש".
ב-2016 הופיעה בסדרה הקומית של ערוץ 10 "בנות הזהב" בתפקיד אמא של מלאך.
ב-2019 הופיעה בסדרה הקומית של ערוץ 13 "לה פמיליה" גילמה את יעל.
בעבר הוציאה קלטת ילדים בשם "מיטל בגן הירוק".
ב-2000 השתתפה במופעה של בנות פסיה שנקראה "האישה באדון".
בשנים 2003-2006 השתתפה בלהקת בידור "החצילים".
ב-2012 השתתפה במחזמר "לפעמים חלומות מתגשמים" המבוסס על שירו של צביקה פיק.
בנוסף שיחקה בעבר בהצגות "האוצר שאינו נגמר", "מרק כפתורים", "חברים על הגשר", "הנעליים של אדון סימון", "המשאלה הגדולה", "עכבר העיר ועכבר השדה", "שבת הזהב", "גלי", "הלילה הזה", ו"הארגז של ביאליק".
סלקמון גרה בגבעתיים, נשואה ואם לשלוש בנות.
מיטל כהן היא מתופפת ישראלית-אמריקאית ואחת ממייסדות להקת ההבי מטאל האמריקאית Meytal.
בשנת 2010 החלה בפרויקט וידאו מקוון במסגרתו ביצעה גרסאות כיסוי לתיפוף לשירים מוכרים בז'אנר הרוק והמטאל, הפרויקט זכה לפופולריות רבה ולמעל 100 מיליון צפיות.
באוגוסט 2015 יצא אלבום הבכורה שלה, "Alchemy", שזכה להצלחה רבה והגיע למקום הראשון במצעד Heatseekers של "בילבורד".
כהן נולדה ברמת גן להורים ילידי עיראק.
היא למדה סטפס, וסיימה מגמת תיאטרון בתיכון בליך שברמת חן.
בגיל 18 החלה לנגן בתופים ושירתה צה"ל כשנתיים.
בגיל 20 עברה להתגורר בלוס אנג'לס, שם למדה באקדמיה למוזיקה של לוס אנג'לס בהתמחות בכלי הקשה.
לאחר סיום לימודיה, ניגנה כהן בלהקה בשם "Metaphor" שכללה את נגנית הצ'לו טינה גואו, הכנרית אנה סטפורד והפסנתרנית עלי ווד.
הלהקה קיימה סיבובי הופעות באוסטרליה, ארצות הברית, מקסיקו, דרום אמריקה ואירופה.
להקת קאברים נשית לשירי לד זפלין בשם "Moby Chick" הצטרפה לסיבוב ההופעות שלהן בפוארטו ריקו.
בשנת 2010 החלה כהן לפרסם סרטונים בהם היא מבצעת גרסאות כיסוי לשירים מוכרים ברוק ומטאל.
הגרסה שלה לשיר "Toxicity" של System of a Down משנת 2009 זכתה לכ-11 מיליון צפיות וסדרת הסרטונים שלה ביוטיוב צברה מעל 60 מיליון צפיות כבר ב-2014. ב-2013 דווח כי יש לה יותר לייקים בפייסבוק מכל אישה ישראלית אחרת – 369,000 לייקים יותר מבר רפאלי.
ב-9 ביולי 2013 פתחה קמפיין מימון המונים ב-Kickstarter בשם "Breaking YouTube" שמטרתו הייתה לממן יצירת מוזיקה מקורית.
האלבום הראשון של הלהקה, "Alchemy", יצא לאור ב-2015 וזכה לשבחים רבים.
הוא הגיע למקום הראשון במצעד Heatseekers, למקום החמישי במצעד אלבומי ההארד רוק ולמקום השביעי במצעד האלבומים העצמאיים של "בילבורד".
מיטל מעיין סומקין (נולדה ב-17 באפריל 2009) היא מתעמלת אמנותית ישראלית.
מתאמנת במועדון הפועל ראשון לציון.
החל משנת 2023 סומקין הייתה חברה בנבחרת הנערות הקבוצתית, לצד שלי אלגאי, אלינור גרץ, קסניה קוליק, יובל שולמן וענת שניידר.
באליפות אירופה בהתעמלות אמנותית לנערות שנערכה בבאקו שבאזרבייג'ן זכתה הנבחרת במדליית זהב בקרב רב קבוצתי בתוצאה של 61.600 נקודות, ובשתי מדליות כסף: בתרגיל 5 כדורים בתוצאה של 31.900 נקודות, ובתרגיל 5 חבלים בתוצאה של 30.400 נקודות.
באליפות העולם בהתעמלות אמנותית לנערות שנערכה בקלוז'-נאפוקה שברומניה ביולי זכתה הנבחרת בשתי מדליות זהב: בתרגיל 5 כדורים בתוצאה של 32.250 נקודות, ובתרגיל 5 חבלים בתוצאה של 30.750 נקודות.
בקרב רב קבוצתי זכתה הנבחרת במדליית כסף בתוצאה של 61.900 נקודות.
בנוסף, זכתה יחד עם הנבחרת ועם ליאן רונה, אלונה טל פרנקו, רג'ינה פולישצ'וק ויעל אלוני גולדבלט במדליית כסף קבוצתית בתוצאה של 180.350 נקודות.
בספטמבר 2023 היא החלה להתאמן אצל ג'ולייטה קנטלופי.
בשנת 2024 עברה סומקין להתחרות באופן אישי.
בתחרות מסבב הגביע האירופי לנערות שנערכה בבאקו שבאזרבייג'ן זכתה בשלוש מדליות זהב: בתחרות הקבוצתית, בתרגיל הכדור ובתרגיל הסרט.
באליפות אירופה בהתעמלות אמנותית לנערות שנערכה בבודפשט שבהונגריה זכתה במדליית זהב בתרגיל הכדור בתוצאה של 33.550 נקודות.
בנוסף, זכתה במדליית כסף קבוצתית יחד עם אלונה טל פרנקו בתוצאה של 123.750 נקודות.
היא סיימה במקום שמיני בגמר תרגיל הסרט בתוצאה של 25.250 נקודות.
בשנת 2025 החלה סומקין להשתתף בתחרויות לבוגרות.
בתחרות גביע העולם במסגרת הסבב העולמי שנערכה בבאקו שבאזרבייג'ן באפריל סיימה במקום שמיני בקרב רב בתוצאה של 108.050 נקודות.
היא העפילה לגמר תרגיל הכדור, בו סיימה במקום רביעי בתוצאה של 27.850 נקודות.
בנוסף, סיימה במקום תשיעי בתרגיל החישוק בתוצאה של 27.300 נקודות, במקום עשירי בתרגיל הסרט בתוצאה של 26.900 נקודות, ובמקום 12 בתרגיל האלות בתוצאה של 26.750 נקודות.
בגביע אירופה שהתקיים בבורגס שבבולגריה זכתה במדליית זהב בפורמט הדו-קרב, כשהיא מנצחת את אלופת אירופה המכהנת, סטיליאנה ניקולובה.
כמו כן, זכתה במדליית זהב במכשיר החישוק, כסף בסרט וארד באלות.
באליפות אירופה שבטאלין עלתה לגמרים בחישוק, כדור וסרט.
זכתה במדליית הכסף בסרט, במדליית ארד בכדור וסיימה במקום הרביעי בגמר החישוק.
בנוסף, זכתה יחד עם הנבחרת, דניאלה מוניץ וליאן רונה במדליית ארד קבוצתית.
באליפות ישראל שנערכה בירושלים זכתה בתואר אלופת ישראל בקרב- רב וכן במדליות זהב בכל המכשירים.
בתחרות גביע האתגר שנערכה בקלוז'-נאפוקה שברומניה זכתה במדליית ארד בקרב רב בציון כולל של 115.300, כמו כן העפילה לגמרים בכל המכשירים.
בחישוק זכתה בזהב (29.300 נקודות) ובמכשיר הסרט זכתה במדליית ארד (27.650 נקודות), בכדור סיימה רביעית (27.750 נקודות) ושמינית באלות (25.700 נקודות).
באליפות העולם בריו סיימה במקום העשירי בקרב רב (ניקוד מצטבר של 110.900 נקודות), ועלתה לגמר הכדור שם סיימה במקום השביעי (27.500 נקודות).
מיטל גלבוע (נולדה ב-1978) היא משפטנית וחוקרת ישראלית, המתמחה במשפט ציבורי, בדיני נזיקין, בעשיית עושר ולא במשפט ובתרופות בשל הפרת חוזים.
מכהנת כפרופסור חברה בפקולטה למשפטים של אוניברסיטת מערב אונטריו שבקנדה (2025–), והייתה מרצה בכירה באוניברסיטת בר-אילן קודם לכן (2020–2024).
גלבוע סיימה תואר ראשון במשפטים ובניהול באוניברסיטת תל אביב ב-2004, וב-2013 השלימה שם תואר שני במשפטים במסגרת המסלול הישיר לדוקטורט, אותו סיימה ב-2016, בהנחייתו של אריאל פורת.
עבודת הדוקטורט שלה בנושא קשר סיבתי משפטי ועשיית עושר ולא במשפט.
בין השנים 2015–2016 כיהנה כעמיתת הוראה ב.
לאחר מכן המשיכה כעמיתת מחקר במסגרת פוסט-דוקטורט ב ב (2016–2017) ובפקולטה למשפטים של אוניברסיטת טורונטו.
ב-2020 החלה לכהן כמרצה בפקולטה למשפטים באוניברסיטת בר-אילן, וב-2024 קודמה לפרופסור חברה.
בינואר 2025 עברה לכהן באותו תפקיד בפקולטה למשפטים באוניברסיטת מערב אונטריו.
גלבוע חברה ב"פורום המרצות והמרצים למשפטים למען הדמוקרטיה".
ג'ון גרהאם "מיטש" מיטשל היה מתופף בריטי, שנודע בעיקר כמתופף בהרכב The Jimi Hendrix Experience יחד עם ג'ימי הנדריקס ונואל רדינג.
מיטשל היה לחלוץ בתחומו ומאבות סגנון הפיוז'ן, המשלב ג'אז ורוק.
נגינתו השפיעה רבות על מתופפי הרוק המאוחרים יותר.
מיטלטלין הם כל רכוש מוחשי שניתן לניידו, זאת בניגוד למקרקעין (קרקע וכל המחובר אליה) שהם נכסים שלא ניתן לניידם (נכסי דלא ניידי – נדל"ן).
מיטלטלין הם אותם עצמים שאינם נמכרים יחד עם מכירת קרקע - כך למשל, עדר הרועה על חלקת קרקע לא יימכר בעת מכירת החלקה, זאת בניגוד לעצים הנטועים בה והבתים הבנויים עליה.
מכאן גם מקורו של המונח הנפוץ במשפט המקובל למיטלטלין: "שאטלס" (chattels) מצרפתית עתיקה "ראש בקר" (chatel).
מיטלטלין כוללים מגוון גדול של סוגי רכוש מוחשי הניתן לניוד, כך למשל ריהוט, ביגוד, תכשיטים, חפצי אומנות, כתבי יד, וכל תכולה של בית.
סוגי מיטלטלין מסוימים מחייבים רישום זכויות לצורך הוכחת בעלות ולצורך מכירה, כך למשל כלי רכב וכלי ירייה.
עם זאת, רוב סוגי המיטלטלין אינם מחייבים רישום בעלות וקיימת הנחה (הניתנת להפרכה) כי כל המיטלטלין שמחזיק אדם הוא בבעלותו.
מיטקו בוזקוב (נולד ב-1961) הוא במאי תיאטרון וקולנוע ישראלי.
מיטקו בוזקוב נולד וגדל בסופיה, בולגריה.
אביו, בוריס בוזקוב, היה במאי טלוויזיה ואמו עבדה כעורכת ברדיו.
הוא סיים את האקדמיה הממלכתית לתיאטרון ב-1984. שם למד אצל הפרופסור והבמאי הידוע קריקור אזריאן ואצל שני האסיסטנטים של אזריאן, שהיו מפורסמים בתחומם: השחקן תודור קולב והבמאי איוואן דובצ'ב.
בתום לימודיו התחיל בוזקוב לשחק ולביים בעיר הפרובינציאלית שומן בבולגריה, בה שהה במשך שלוש שנים.
ב-1987 שב לסופיה וביים בתיאטראות שונים וב-1990 התמנה לבמאי הבית בתיאטרון הלאומי של בולגריה בסופיה.
בשנת 1991 מיטקו בוזקוב עלה לישראל ביחד עם אשתו, סוניה, שהייתה שחקנית בבולגריה ובתם בת השלוש שרה.
זמן מועט לאחר שעלה ביים את הסרט התיעודי "חומה" שהוקרן במתב (היום הוט) בטלוויזיה ב-1993, אותו הפיק ערן צלטנר.
הסרט תיאר את קשייהם של צעירים שעלו לישראל בתחילת שנות התשעים מרחבי תבל ועל קשיי הקליטה שלהם בישראל.
ב-1993 נפגש בוזקוב עם גרי בילו, מה שהיה ראשיתה של שיתוף פעולה וידידות אמיצה שנמשכה עד סוף ימיו של בילו.
בילו השפיע על בוזקוב מאוד ומאז אותה עת בוזקוב מביים ומלמד בבית צבי ובתיאטרון הספרייה.
ההצגה הראשונה שביים בישראל הייתה "ג'יג'י" של קולט, בתיאטרון בית צבי, בשנת 1993, ההצגה הראשונה שביים בתיאטרון הרפרטוארי בישראל הייתה "יתוש בראש", מאת ז'ורז' פדו בתיאטרון חיפה בשנת 2000. הוא ביים עשרות הצגות בתיאטראות בית צבי והספרייה וביים גם הצגות בתיאטראות, באר שבע, בית ליסין, הקאמרי וחיפה.
רוב ההצגות שהוא מביים הן מהקלאסיקה העולמית ובכלל זה הרבה קומדיות ופארסות.
ב-1999 ביים בוזקוב בתיאטרון הספרייה את ההצגה "המלחמה תפרוץ אחרי ההפסקה", פרי עטו של אלדרג'ק דניאק.
בוזקוב נסע עם ההפקה לפסטיבל פודיום במוסקבה.
דודו ניב זכה על תפקידו בהצגה בפרס השחקן המצטיין.
בשנת 2002 ביים בוזקוב את ההצגה "אני לא רפופורט", פרי עטו של הרב גרדנר, בתיאטרון בית ליסין.
ההצגה זכתה בשלושה פרסי התיאטרון הישראלי באותה שנה: יוסי פולק זכה בפרס שחקן השנה, שמוליק לוי זכה בפרס מתרגם השנה וההצגה זכתה בפרס ההעלאה המחודשת של השנה.
בשנת 2010 ביים בוזקוב את ההצגה "החולה המדומה", פרי עטו של מולייר, בתיאטרון באר שבע.
ההצגה הייתה מועמדת לשלושה פרסי התיאטרון הישראלי: בקטגוריית קומדיית השנה, איריס לנה בקטגוריית הכוריאוגרפיה ואמיר קריאף על תפקיד ברלאד בקטגוריית שחקן המשנה.
ב-2006 בוזקוב צולם לסדרה המוערכת "בלי נוסטלגיה" ששודרה בטלוויזיה הבולגרית הלאומית, הוקדש לפועלו פרק שלם שמציג את הקריירה העשירה שלו וחייו על הקו בין בולגריה לישראל.
מיטקו בוזקוב ביים את הסרט העלילתי באורך מלא "חומר נפץ" (90 דקות), בהפקת בית הספר "אימפרו", הסרט נמצא כעת (פברואר 2012) בפוסט-פרודקשן.
זהו עיבוד ישראלי לתסריט פרי עטו של המחזאי המקדוני דיאן דוקובסקי, משחקים בו בוגרים ותלמדי שנה ג' של בית הספר.
התסריט נכתב בהשראת מלחמת קוסובו ודוקובסקי זכה עליו בפרס הביקורת בפסטיבל ונציה.
הסרט מגולל את סיפורם של אנשים צעירים ומדגיש את האופן שבו האלימות מופיעה בחיי היום-יום שלהם.
הסרט מורכב מאחד עשר סיפורים נפרדים, כשבכל סיפור נשארת דמות מהאפיזודה הקודמת.
כל סיפור נגמר באלימות, רצח או ניסיון לרצח.
בשנת 2009 הוזמן בוזקוב על ידי התיאטרון הלאומי של בולגריה לביים את הקומדיה "משרתם של שני אדונים", פרי עטו של מולייר.
מיטקו בוזקוב מלמד בבית צבי משנת 1993, לימד באוניברסיטת חיפה בשנים 2008-1998, ומלמד ב"אימפרו" מאז שנת 2006.
פריסטלי תיאטרון הספרייה 1998 הנס של אנטוניו הקדוש מוריס מטרלינק תיאטרון הספרייה 1998 שדים ורוחות אדוארדו דה פליפו תיאטרון הספרייה 1998 בעל אידיאלי אוסקר ויילד תיאטרון הספרייה 1997 הנרי הרביעי לואיג'י פיראנדלו תיאטרון הספרייה 1996 הנס של אנטוניו הקדוש מוריס מטרלינק תיאטרון הספרייה 1996
הפקות נבחרות בבתי ספר למשחק
מיטלדויטשר היא קבוצת כדורסל גרמנית מהעיר וייסנפלס שבסקסוניה-אנהלט, המתמודדת בבונדסליגה.
הקבוצה מארחת את משחקיה בהיכל שטאדטהאלה בעיר, המכיל 3,000 מקומות ישיבה ועמידה, והיא נחשבת לקבוצה המצליחה ביותר מ"המדינות החדשות של גרמניה" (כלומר מדינות גרמניה המזרחית).
צבעי הקבוצה הם כחול וכתום, והיא מכונה "הזאבים" (Die Wölfe).
למועדון קבוצת כדורסל נשים המתחרה גם היא בליגה הראשונה בגרמניה.
המועדון נוסד ב-1958 תחת השם "איינהייט וייסנפלס" על ידי הורסט מילר, ששיחק כדורסל באוניברסיטת הומבולדט של ברלין וארגן קבוצת כדורסל בעיר.
הקבוצה שיחקה בתחילה בליגות הנמוכות וב-1977 עלתה לראשונה לליגת העל של גרמניה המזרחית.
עד איחוד גרמניה מחדש ב-1991 שיחקה הקבוצה בליגת העל של גרמניה המזרחית.
באותה עונה סיימה הקבוצה במקום השלישי בליגה.
בסיום עונת 1998/99 העפילה הקבוצה לבונדסליגה מהמקום השני ושינתה את שמה למיטלדויטשר.
מאז התמזג המועדון פעמיים עם קבוצות נוספות על מנת ליצור קבוצה אחת לעיר.
בעונת 2004/05 ביקשה הקבוצה לרדת ליגה עקב בעיות כלכליות, והחלה לשחק בליגה השלישית.
בעונת 2008/09 העפילה בחזרה לבונדסליגה, וירדה לאחר שתי עונות.
בסיום עונת 2011/12 העפילה בחזרה לבונדסליגה מהמקום הראשון, אך ב-2016 ירדה פעם נוספת לליגת המשנה.
הקבוצה חזרה לליגה הבכירה לאחר שנה אחת בלבד כשזכתה באליפות, והיא משחקת ברציפות בבונדסליגה מאז עונת 2017/18. הישג השיא של מיטלדויטשר מאז העלייה האחרונה היה בעונת 2023/24, אז סיימה במקום ה-13 בעונה הסדירה והעפילה לרבע גמר הגביע הגרמני בכדורסל.
מיטלדויטשר השתתפה לראשונה במסגרת אירופית בעונת , אז הודחה בסיבוב הראשון של גביע קוראץ' בידי פולוניה ורשה.
בעונת זכתה הקבוצה ביורוקאפ צ'לנג' לאחר ניצחון בגמר על דיז'ון באסקט הצרפתית 84–68 והייתה לקבוצה הגרמנית השנייה שזוכה בתואר אירופי.
היא עשתה זאת לאחר שניצחה בכל עשרת משחקיה בטורניר.
מיטש ראפ הוא דמות בדיונית של סוכן CIA ומתנקש, הוא הפרוטגוניסט של סדרת ספרי מתח פרי עטו של הסופר וינס פלין.
וינס פלין נולד במיניאפוליס בשנת 1966. הוא סיים את האקדמיה על שם סנט תומאס בשנת 1985 ואת האוניברסיטה על שם סנט תומאס, במגמת כלכלה, בשנת 1989. עם סיום לימודיו החל לעבוד בתאגיד המזון קראפט בתור מנהל שיווק ומכירות.
פלין נכנס לעבוד בחברת מקרקעין.
ספרו "הצופן וושינגטון" עוכב פרק זמן על ידי הפנטגון ואושר לפרסום רק אחרי בדיקה ביטחונית.
פלין שמש כיועץ לסדרת הטלוויזיה 24, מהעונה החמישית ואילך.
פלין הלך לעולמו בשנת 2013. הוא פרסם ארבעה-עשר ספרים, אשר שלושה מהם הופיעו בתרגום עברי.
על-פי סדרת הספרים ראפ, יליד מדינת וירג'יניה, היה סטודנט באוניברסיטת סירקיוז.
בעת לימודיו שיחק בנבחרת הלאקרוס של האוניברסיטה.
הוא ניהל במערכת יחסים רומנטית עם סטודנטית בשם מרי, אשר נהרגה בשנת 1988 באסון לוקרבי.
בעקבות זאת בחר ראפ לנטוש את לימודיו ולהתגייס לסוכנות הביון המרכזית.
ראפ התנדב ל"צוות אוריון", שנוהל בידי ד"ר איירין קנדי, אשר הייתה יוזמה מסווגת של הסוכנות והיוותה למעשה יחידת חיסול המתנקשת בבכירי ארגוני הטרור.
ראפ אומן במשך שנה בידי סטן הרלי, סוכן חשאי ותיק ומיומן, יוצא צבא ארצות הברית אשר לחם בווייטנאם.
הוא הוכשר בשימוש בנשק קל, קרב מגע, טקטיקה ולוחמה בטרור.
הוא איש פעולה וצלף מיומן אשר בשעת הצורך אף אינו חושש ליטול את עשיית הצדק לידיו.
אף כי הוא בעל לשון שנונה הוא ממעט בדיבור.
לאחר שסיים את הכשרתו פעל ראפ בשליחות הסי.
איי.אי ברחבי העולם במבצעים חשאיים רבים, בהם סיכל פיגועי טרור והרג מספר רב של פעילי טרור.
נוסף על כך פעל ראפ בצמוד ליחידות העילית של ארצות הברית ובהן הכוחות המיוחדים של צבא ארצות הברית, כוח דלתא ויחידת אריות הים.
לעיתים קרובות חש ראפ תסכול מסרבול הנהלים והסחבת שמאפיינים את הממשל ולעיתים הוא התעלם מהם.
הנשק המועדף עליו הוא אקדח ברטה מדגם 92F (בקוטר 9 מ"מ ארוך).
מִיטְרוֹבִיצָה וכן קוֹסוֹבְסְקָה מִיטְרוֹבִיצָה (באלבנית: Mitrovica, בסרבית קירילית: Косовска Митровица) היא עיר ורשות מקומית בצפון קוסובו ובירת מחוז מיטרוביצה.
החזקה על העיר נתונה במחלוקת בין הרפובליקה של קוסובו, אשר הכריזה על עצמאותה ב-2008 וזכתה להכרה בינלאומית חלקית, לבין סרביה, שלא הכירה בעצמאות קוסובו.
צפונית-מערבית למיטרוביצה מצויים שרידיה של מצודת גבול מתקופת נסיכות רשקה.
בהמשך נשלט השטח על ידי האימפריה הביזנטית וממלכת סרביה.
במהלך המאה ה-15 נכבש השטח על ידי צבא האימפריה העות'מאנית.
ב-1912, במהלך מלחמת הבלקן הראשונה נכבשה העיר על ידי צבא ממלכת סרביה והעיר נכללה בשטחי הממלכה.
במהלך מלחמת העולם הראשונה נכבש האזור על ידי כוחות מעצמות המרכז ולאחר תבוסתן נכללה מיטרוביצה בשטחי ממלכת יוגוסלביה.
באפריל 1941, במהלך מלחמת העולם השנייה נכבש האזור בידי גרמניה הנאצית ומיטרוביצה נותרה בשליטה גרמנית.
לאחר המלחמה נכללה העיר בשטחי יוגוסלביה.
ב-1980, לאחר מותו של שליט יוגוסלביה יוסיפ ברוז טיטו שונה שמה של העיר לטיטובה מיטרוביצה וב-1991 הוחזר שמה לקוסובסקה מיטרוביצה.
לאחר פירוק יוגוסלביה נכללה העיר בשטחי סרביה.
במהלך מלחמת קוסובו נפגעה מיטרוביצה קשות ונגרמו נזקי רכוש ואבדות בנפש.
בפברואר 2008 הכריזה קוסובו על עצמאותה ומיטרוביצה נכללה בשטחה.
בשנת 2013 חולקה העיר לשתי רשויות מקומיות, אחת סרבית ברובה והשניה, שנקראה מיטרוביצה, הייתה קוסוברית ברובה באוכלוסייתה.
בין שתי הרשויות היה גשר שסימל את הפיצול בין הרוב הקוסבורי למיעוט הסרבי באזור
מקובל לתארך את ראשיתה של הקהילה במיטרוביצה בחורבנה של העיר נובו ברדו במהלך מלחמת האימפריה העות'מאנית-הליגה הקדושה (1683–1699) ועזיבת יהודי העיר לפרישטינה ומיטרוביצה.
באזור התחוללו קרבות כבדים ומשפחות יהודיות רבות איבדו את רכושן, עזבו את מיטרוביצה ועברו להתגורר בסקופיה.
קיים תיעוד לפעילות ציונית בעיר לאחר מלחמת העולם הראשונה.
ב-1924 השתתפו נציגי הקהילה בוועידה האזורית של הנוער הציוני שנערכה בסקופיה.
ב-1940 מנתה קהילת מיטרוביצה 116 נפשות.
לאחר כיבוש ממלכת יוגוסלביה בידי גרמניה נותרה מיטרוביצה בחזקת הגרמנים.
25 מיהודי מיטרוביצה הצליחו להימלט לפרישטינה שהייתה תחת שליטת האיטלקים.
ב-2 במרץ 1942 ערכו הגרמנים אקציה במיטרוביצה ועצרו את יהודי העיר.
בהמשך, גורשו יהודי מיטרוביצה למחנה הריכוז סיימישטה וממנו גורשו מקצתם לברגן-בלזן.
75 מהמגורשים נספו בסיימישטה והשאר בברגן-בלזן.
25 הנמלטים לפרישטינה ניצלו, משום שהועברו על ידי האיטלקים לשטחי "אלבניה הישנה" ופוזרו בין יישובים שונים.
מיטצ'ל ג'יימס לנגראק (Mitchell James Langerak; נולד ב-22 באוגוסט 1988 באמראלד, קווינסלנד שבאוסטרליה) הוא כדורגלן אוסטרלי שמשחק בעמדת השוער בנגויה גראמפוס היפנית.
בתקופתו בנוער שיחק לנגראק בקבוצות האזוריות של המקום בו גדל עד שבשנת 2007 התקדם לשחק בליגה האוסטרלית הראשונה כשחתם במדי מלבורן ויקטורי, לאחר שלא היה בתוכניות המאמן באותה עונה חתם להשאלה בעונה אחת בקבוצת דרום מלבורן שם שיחק ב-14 משחקים.
בשנתיים שלאחר תקופת ההשאלה שיחק 21 משחקים עד שחתם בבורוסיה דורטמונד תמורת חצי מיליון אירו.
ב-12 במאי חתם לנגראק על חוזה לארבע-שנים תמורת חצי מיליון אירו ששולמו לקבוצתו הקודמת.
לנגראק היה השוער השני של בורוסיה דורטמונד.
הוא ערך את הופעת הבכורה שלו כשפתח כמחליף לרומן וידנפלר שנפצע, בניצחון קבוצתו 1-3 על האלופה הקודמת באיירן מינכן.
במשחק במסגרת הסיבוב השני בגביע הגרמני מול דינמו דרזדן, מאמן דורטמונד יורגן קלופ החליט לפתוח עם לנגראק, ששמר על השער נקי.
לנגראק אף עלה כמחליף בגמר הגביע של 2012 מול באיירן מינכן בו ניצחה דורטמונד בתוצאה 2-5 וזכתה בגביע, לנגראק נכנס כמחליף לרומן וידנפלר שנפצע לאחר שהכשיל את מריו גומז, לנגראק הצטיין וזכה לשבחים רבים לאחר שהגן על שער קבוצתו.
ב-18 בספטמבר 2013 הופיע לנגראק לראשונה בליגת האלופות, לאחר שרומן וידנפלר הורחק במשחק מול נאפולי.
באותו משחק הפסיד לנגראק לראשונה במשחק בו שותף ולנגראק אף שבר שתי שיניים לאחר שנפגע מהקורה השמאלית של השער.
המשחק עצמו הסתיים בתוצאה 1-2 לנאפולי.
ב-29 ביוני 2015 חתם בשטוטגרט הגרמנית, בה שיחק שתי עונות.
בעונת הבכורה שלו בקבוצה, ערך לנגראק שתי הופעות בלבד והיה המחליף של השוער הפולני פשמיסלאב טיטון.
שטוטגרט נשרה אל הבונדסליגה השנייה בתום אותה עונה.
בעונת 2016/17 לנגראק הפך לשוער הראשון של שטוטגרט עם עזיבת טיטון, והעפיל עם הקבוצה בחזרה לבונדסליגה כעבור עונה אחת.
ב-30 באוגוסט 2017 חתם לנגראק על חוזה לשתי עונות בלבאנטה מהלה ליגה הספרדית.
ב-14 בינואר 2017 חתם לנגראק בנגויה גראמפוס היפנית.
לנגראק פתח ערך את הופעת הבכורה שלו בנבחרת ב-12 באוקטובר 2013 מול נבחרת צרפת בו הפסידה נבחרתו 0-6. לנגראק נכלל בסגל נבחרתו למונדיאל 2014 וישב על הספסל בהיותו שוער מחליף למת'יו ריאן ולא שותף.
מיטנוואלד היא עיירה בת כ-7,000 תושבים, הממוקמת למרגלות הרי האלפים בחלקו העליון של עמק נהר האיזר, במחוז גארמיש פרטנקירשן שבמדינת בוואריה, גרמניה.
בתקופה הרומית עברה באזור "הדרך הרטית" (Via Raetia) בכיוון מעבר ברנר.
במהלך המאה השנייה בתקופת שלטון הקיסר ספטימוס סוורוס התחברה גם באמצעות "דרך קלאודיה אוגוסטה" (Via Claudia Augusta) אל הערים הגדולות אאוגסבורג ובולצנו של ימינו.
האזכור הראשון לקיומו של יישוב במקום הוא משנת 1096, ובשנת 1305 הוכרה כעיר שוק.
ההתפתחות הראשונית של מיטנוואלד (בתרגום חופשי-"לב היער") התבססה על היערות הסובבים את העיר אשר נכרתו והושטו על דוברות במורד הנהר.
העיר הפכה לנקודת מעבר חשובה בדרך המסחר בין טירול ובוואריה.
בשנת 1294 נרכש שטחה של מיטנוואלד על ידי הנסיך-בישוף של פרייזינג אשר החזיק בו עד "החילון" של שנת 1802 שבו סופחה לבעלות ממלכת בוואריה.
עד היום מופיע סמל הבישופות (המלך השחור) כחלק מסמל העיר.
בימי הביניים עברה במיטנוואלד דרך מסחר חשובה במיוחד אשר קישרה בין המרכזים המסחריים הגדולים של ונציה, נירנברג ואוגוסבורג משני עברי האלפים.
חשיבותה התחזקה עוד יותר כתוצאה ממצב המלחמה מול ממלכת ונציה מסוף המאה ה-15. מיקומה על "הדרך האימפריאלית" (Via Imperii) אפשרה את התרחבות הסחר עם עיר השוק הגדולה בבולצאנו כתחליף.
בסוף המאה ה-17 הפכה מיטנוואלד למוקד חשוב של סחר במשי ותעשיית כלי נגינה ובעיקר כינורות וכלי קשת אחרים.
בתחילת המאה העשרים עם סלילת קו הרכבת בין אינסברוק וגרמיש-פרטנקירכן החלה התפתחות של העיר גם בתחום התיירות.
משנות ה-30 ועד היום משמשת העיר כמרכז אימונים לחיילי היחידות האלפיניות (גבירגסייגר) של הצבא הגרמני.
לאחר מלחמת העולם השנייה הוקמו בה מחנות למגורי פליטים יהודים ואוקראינים.
מיטנוואלד ממוקמת בגובה 920 מטרים מעל פני הים באזור אוברלנד.
בקרבת העיר שני אגמים הרריים: לאוטרזה (Lautersee) ופרכנזה (Ferchensee) ורכס הרי וטרשטיין.
כמות המשקעים השנתית הממוצעת עומדת על 1,437 מ"מ, בין הגבוהות בגרמניה.
הענף החשוב ביותר מבחינה כלכלית בעיר הוא התיירות.
המסורת התרבותית היא חלק חשוב במיוחד של ענף התיירות ובעיר מתקיימים פסטיבלים שנתיים במגוון נושאים.
העיר נחשבת כמרכז תעשיית כלי המיתר בגרמניה ובעלת מסורת של 300 שנים בתחום זה.
מיטנוואלד מפורסמת במיוחד גם בזכות מסורת ציורי הקיר האלפינית המפותחת והמרשימה המעטרת את קירות הבתים ומוסדות הציבור שבה.
התחבורה לעיר נוחה ומתאפשרת באמצעות כביש סלול וקווי רכבת ואוטובוס סדירים.
מיטסוקה ויווט היא מכונית משפחתית, 4 דלתות, בסגנון רטרו, אשר מיוצרת על ידי יצרנית המכוניות היפנית "Mitsuoka Motor Co., Ltd" משנת 1993 ועד היום.
דגם ה"מיטסוקה ויווט" דומה לדגם "Jaguar Mark 2" של יצרנית המכוניות יגואר הבריטית.
דור שלישי (מיוצר בין השנים 2012 - עד היום)
מיטסוקה הימיקו היא מכונית ספורט, 2 דלתות, בסגנון רטרו, אשר מיוצרת על ידי יצרנית המכוניות היפנית "Mitsuoka Motor Co., Ltd" משנת 2010 ועד היום.
בדגם "מיטסוקה הימיקו" הורכב מנוע דגם "מאזדה MX-5 מיאטה" אשר מייצרת מאזדה.
גג הדגם יוצר מפח, והתקפל מכנית בשלבים לתא המטען בזמן פתיחתו.
מיטסוקה לייק היא מכונית סופרמיני, 5 דלתות, בתצורת מכונית חשמלית אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 2010–2012.
דגם ה"מיסטוקה לייק" התבסס על דגם "Mitsubishi i-MiEV" של יצרנית הרכב היפני מיצובישי.
הטענת הסוללה בדגם "מיטסוקה לייק" בשיטת "הנעה ישירה" מסוללה נטענת מסוג סוללת ליתיום-יון.
מיטסוקה רהי היא מכונית סופר-מיני, אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 1996–2002.
מיטסוקה רהי - דגם בסיס
מיטסוקה Le-Seyde היא מכונית ספורט, 2 דלתות, בסגנון רטרו, אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 1990–2000.
משנת 2000–2004 יצרה חברת "Mitsuoka Motor Co., Ltd" דגם מחודש אשר היה קרוי "New Le-Seyde".
מיטסוקה נואוארה היא מכונית סלון, הנעה 4x2 והנעה כפולה 4x4, בסגנון רטרו, אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 2004–2012.
צורתה החיצונית של ה"מיטסוקה נואוארה" התבססה על דגם "Jaguar XK 150 Sport" של יצרנית המכוניות יגואר הבריטית, (בעיקר חזית הרכב).
טכנולוגית דגם "מיטסוקה נואוארה" התבססה על טכנולוגיית הונדה אקורד "Honda Accord" של חברת הונדה.
מיטסוקה ריוג'ה היא מכונית סלון, הנעה 4x2 והנעה כפולה 4x4, בסגנון רטרו, אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 1998–2005.
בייצור הדור השני, נפח המנוע הוקטן על ידי היצרן "Mitsuoka Motor Co., Ltd", משמעותית מ-1,800-2000 סמ"ק ל-1,500 סמ"ק.
דגם ה"מיטסוקה ריוג'ה" התבסס חיצונית על דגם "Jaguar S-Type" של יצרנית רכבי היוקרה הבריטית יגואר.
מיטסוקה ריוג'ה 1500 (דור שני)
מיטסוקה ריוג'ה 1800 (דור ראשון)
מיטסוקה ריוג'ה 2000 (דור ראשון)
מיטסוקה Galue היא מכונית סלון מפוארת, 4 דלתות, בסגנון רטרו אשר יוצרה על ידי יצרנית המכוניות היפנית "Mitsuoka Motor Co., Ltd" בין השנים 1996–2014.
דגם ה"מיטסוקה Galue" התבסס חיצונית, על דגם "Bentley R Type" אשר יוצר בין השנים 1952–1955, על ידי יצרנית מכוניות הפאר בנטלי.
דגמי סדרת "Galue I" התבססו על דגם "Nissan Crew".
דגמי סדרת "Galue III" התבססו על דגם "Nissan Fuga".
דגמי הקבריולה, אשר יוצרו משנת 2007, התבססו בחלקם על פורד מוסטנג.
4 דלתות לימוזינה (יוצר משנת 2008)
מיטלשמרץ הוא מונח רפואי המתאר "כאב ביוץ" או "כאב בזמן אמצע המחזור החודשי".
המונח מגיע מהשפה הגרמנית ומשמעו "כאב אמצעי".
כ-20% מהנשים בגיל הפוריות חוות כאבי ביוץ.
כאב זה יכול להתרחש לפני, תוך כדי או אחרי הביוץ.
המונח מיטלשמרץ היה בשימוש לראשונה על ידי פהלינג בשנת 1881, על מנת לאפיין תופעה של כאב אגן במהלך אמצע המחזור החודשי הנשי, מאז מספר תגליות תרמו להבנה טובה יותר של התופעה.
ב-1904 וואן דר וול זיהה את מערכת היחסים בין שינוי טמפרטורת הגוף במהלך אמצע המחזור לבין הניבוי של מועד תחילת הווסת.
בשנת 1937 רובינשטיין הוכיח את הקשר בין הווסת לבין הביוץ באמצעות שיטה ציטולוגית.
שיטה זו מבוססת על בדיקות של תאים מהנוזלים בגוף, במקרה זה הנוזלים נלקחו מהנרתיק.
לאחרונה, זאצ'אריס גילה שבממוצע המרווח בין דימום הווסת הראשוני שהאישה חווה לבין תקופת הביוץ הראשונה יש תקופה של בערך 24 חודשים.
כמו כן, במהלך השנתיים הראשונות שלאחר הביוץ 55 עד 82 אחוז מהמחזורים הם חסרי ביוץ, אך 5 שנים לאחר דימום הווסת הראשוני הביוץ מתרחש ב-80 אחוז מהמחזורים החודשיים.
ההערכה היא ש-6 אחוזים ממחזורי הביוץ מאופיינים בכאב.
בשנת 1980 אוהריקילי הוכיח שהמיטלשמרץ הוא סימפטום המעיד על כך שהביוץ עתיד להתרחש בקרוב.
הוא ביצע מחקר שבו עקב אחרי קבוצה של 96 נשים ומדד באופן יומיומי את ההורמון המחלמן (LH) מאמצע השלב הפוליקולרי של המחזור ואילך.
כמו כן, בו זמנית הוא תיעד את הקוטר של הזקיק המתפתח.
התוצאות שהתקבלו העידו על כך ש-77 אחוזים מהמטופלות חלו ביום שבו הייתה קפיצה של ריכוז ה-LH.
כאשר הם ניתחו את התוצאות בשילוב עם תוצאות בדיקת אולטרסאונד, על מנת לקבוע את זמן הביוץ, הם גילו שהכאב התרחש 24 עד 28 שעות אצל 91 אחוז מהנשים.
מיטלשמרץ מאופיין על ידי כאבים בבטן התחתונה ובאגן ומתרחש בערך באמצע המחזור החודשי של האישה.
הכאב בדרך כלל מופיע פתאום ואורך שש עד שמונה שעות, וממוקם ברביע התחתון של הבטן.
במקרים חמורים יותר הכאב יכול להיות מאופיין על ידי כאב ציפקי, כאב הנמצא באזור הקרום הנמצא בחלל הבטן ומקיף את האיברים הפנימיים.
כמו כן, הכאב יכול לארוך שניים עד שלושה ימים.
במרבית המקרים ההיסטוריה של המטופלת מספיקה על מנת לתעד את המקרה ככאב חוזר ונשנה באמצע המחזור הגורם לחוסר נוחות בינונית.
הביוץ מתרחש בכל מחזור באופן אקראי בין שתי השחלות, אך עם זאת בדרך כלל הכאב יישאר באותו צד מן מחזור אחד למשנהו.
האבחון של המיטלשמרץ מבוסס על מידע היסטורי של המטופלת, על בדיקה גופנית ולאחרונה על ידי בדיקת אולטרסאונד של אזור האגן.
לא קיימת דרך אבחון שמסוגלת להוכיח שמצב זה הוא הגורם לכאב.
לכן, האבחנה היא על ידי שלילת גורמים אחרים לכאב.
בדיקה גינקולוגית המבוצעת באמצע המחזור לא מראה בדרך כלל על שום חריגות.
בנוסף לכך, בדיקה פיזית של הבטן התחתונה תיתן ממצאים נורמליים גם כן.
כמו כן, בבדיקה של האגן ניתן יהיה למצוא את ריר צוואר הרחם, אשר לאחר כמה ימים לאחר הביוץ פרוגסטרון הופך את ההפרשה הזו לריר דביק.
אם הכאב הוא ממושך ו/או מחמיר, קיימות שיטות אבחון אחרות כגון בדיקת אולטרסאונד של הבטן, שאותן ניתן לבצע על מנת לשלול גורמים אחרים העלולים לגרום לאותו כאב בטן.
המיטלשמרץ לעיתים מאובחן באופן מוטעה כדלקת התוספתן והוא למעשה אחד של אבחנות המבדלות עבור דלקת התוספתן אצל נשים בגיל הפוריות.
קיימים מספר גורמים אפשריים למיטלשמרץ, עם זאת עדיין לא ברור בדיוק מה גורם לאותו כאב.
נפיחות הזקיקים: נפיחות של זקיקי השחלות לפני הביוץ.
אף על פי שרק ביצית אחת או שתיים מבשילות עד כדי שחרורן, מספר זקיקים גדלים במהלך השלב הפוליקולרי של המחזור החודשי.
זהו השלב בו מתרחש ניוון הזקיקים הלא דומיננטיים לפני הביוץ.
הזקיקים מתפתחים בשני הצדדים של הבטן, לכן התאוריה הזו מסבירה מדוע המיטלשמרץ עלול להתרחש בשני הצדדים של הבטן.
קרע בדופן השחלה: השחלות אינן מכילות פתחים, ועל מנת שהביצית תשתחרר בזמן הביוץ היא פורצת דרך דופן השחלה.
תהליך זה עלול לגרום בעצמו לכאב עבור נשים מסוימות.
התכווצות חצוצרות הרחם: לאחר הביוץ אחת החצוצרות מתכווצת ומתרחבת בדומה לתנועה הפריסטלטית של הוושט.
תהליך אשר עלול לגרום כאב לחלק מהנשים.
התכווצות של תאי השריר החלקים: בזמן הביוץ הכאב עשוי להיות קשור להתכווצות של תאי השריר בשחלה וברצועות עצמן.
התכווצויות מתרחשות בתגובה לרמה מוגברת של פרוסטגלנדין F2-אלפא, שהוא בעצמו מתווך על ידי גל של הורמון מחלמן (LH).
גירוי: בזמן הביוץ דם או נוזלים אחרים משתחררים מתוך הזקיק אשר מכיל את הביצית.
נוזל זה יכול לגרום לגירוי של רירית הבטן.
הכאב הוא לא מזיק ולא מסמל על נוכחות של מחלה.
בדרך כלל, שום טיפול אינו הכרחי.
משככי כאבים עשויים להיות נחוצים במקרים של כאב אינטנסיבי או ממושך.
טיפול הורמונלי למניעת הריון יכול להילקח כדי למנוע ביוץ, וכתוצאה מכך הכאב נמנע גם כן- זו הדרך היחידה הידועה כיום למניעה של הכאב.
נשים בעלות מודעות לפוריות עשויות למצוא את המיטשמרץ מועיל כסימן משני בזיהוי ביוץ.
עם זאת, זמן החיים הנורמלי של הזרע הוא עד חמישה ימים, ולכן מיטלשמרץ לבדו אינו מספק התראה מספיקה כדי למנוע הריון.
כמו כן, כאב מינורי באזור הבטן הוא כאב שכיח שקיימים לו מגוון סיבות וגורמים.
על כן, כאמור מיטלשמרץ לבדו לא יכול לשמש כאישור על התחלה של תקופת הפוריות שלאחר הביוץ.
נשים עשויות לשים לב לתסמינים פיזיים הקשורים למיטלשמרץ במהלך או קרוב לביוץ.
הסימן הנפוץ ביותר הוא הופעה של רירית צוואר הרחם הפורייה בימים שלפני הביוץ.
רירית צוואר הרחם הוא אחד הסימנים הראשונים שבהם משתמשים שיטות שונות של מודעות לפוריות.
תסמינים אחרים נקראים לעיתים תסמיני פוריות משניים להבדיל אותם משלושת התסמינים הראשוניים .
בזמן אמצע המחזור או בזמן הביוץ בשלב הדימום לעיתים צונחת רמת האסטרוגן בגוף, צניחה זו מתרחשת אך ורק לפני הביוץ.
צניחה זו של ההורמונים יכולה לגרום להסתלקות הדימום באותה הדרך אשר גלולות למניעת הריון פועלות.
העלייה בהורמונים אשר מתרחשת לאחר הביוץ מונעת מדימום לא צפוי באמצע המחזור, שנעשה כבד ונמשך זמן ארוך יותר מווסת אופייני.
הפות של האישה עשוי להתנפח רק לפני הביוץ, במיוחד בצד שבו הביוץ מתרחש.
אחת מבלוטות הלימפה באותו הצד שבו הביוץ מתרחש מתנפחת לגודל של אפון ונעשית רכה.
מיטרוניקס בע"מ היא חברה ציבורית ישראלית המפתחת, מייצרת ומשווקת ציוד לבריכות שחייה, ובפרט רובוטים לניקוי בריכות שחייה.
החברה הוקמה בדצמבר 1990 על ידי קיבוץ יזרעאל ועל ידי תעשיות יזרעאל - שותפות מוגבלת שבשליטת הקיבוץ (פעילות הקיבוץ בתחום זה החלה עוד בשנת 1983).
החברה עוסקת בפיתוח, יצור, שיווק, הפצה ותמיכה טכנית בציוד לבריכות שחייה: רובוטים לניקוי בריכות שחייה, כיסויים אוטומטיים לבריכות, אזעקות להגנת המשתמשים בבריכה מטביעה ומוצרים משלימים לטיפול במים לבריכות שחייה.
כ-98% מהכנסות החברה נובעים ממכירות של מוצרים ושירותים בחו"ל.
להערכת החברה היא מחזיקה (נכון לדצמבר 2020) בכ-50% משוק המנקים הרובוטיים לבריכות שחייה פרטיות.
מפעל החברה נמצא בקיבוץ יזרעאל, ובסוף 2016 פתחה החברה מפעל נוסף בפארק תעשיות רמת דלתון.
מניות החברה נסחרות בבורסה לניירות ערך בתל אביב.
בסוף 2017 היו כ-60% מהמניות בידי קיבוץ יזרעאל, וכ-40% - בידי הציבור.
שווי השוק של החברה בסוף 2017, 2.16 מיליארד ש"ח, הציב אותה במקום הראשון מבין החברות הקיבוציות הציבוריות.
בסוף 2021 הגיע שווי השוק של החברה ל-9.1 מיליארד ש"ח, אך מאז ירד בהתמדה, ובאוגוסט 2025 הגיע לסך 448 מיליון ש"ח בלבד.
בנובמבר 2021 היו 56.3% מהמניות בידי קיבוץ יזרעאל, והשאר בידי הציבור.
לחברה יש חברות-בת העוסקות בשיווק, בהפצה, בשירות ובמכירות של מוצרי החברה:
: חברה-בת בבעלות מלאה בארצות הברית שמרכזה באטלנטה, ג'ורג'יה ועוסקת בעיקר בשיווק, בהפצה ובשירות לרובוטים לניקוי בריכות פרטיות וציבוריות.
MG International SA: חברה-בת בצרפת המוכרת בשם Maytronics France, ועוסקת בשיווק, בהפצה ובשירות לאזעקות לבריכות פרטיות ולרובוטים לניקוי בריכות פרטיות וציבוריות; בפיתוח, בייצור, בשיווק ובשירות לכיסויים אוטומטיים לבריכות פרטיות; ובפיתוח, בייצור, בשיווק ובתמיכה במערכות גילוי למניעת אירועי טביעה בבריכות ציבוריות.
מניות החברה נסחרות בבורסת Alternext בצרפת.
החברה האם הישראלית מחזיקה ב-73% מההון וב-82.45% מזכויות ההצבעה.
: חברה-בת באוסטרליה, הוקמה ב-2011, עוסקת במכירה, בשיווק ובשירות של מוצרי החברה ומוצרי בריכה נוספים.
החברה האם הישראלית מחזיקה ב-61.2% ממניות החברה, והיתרה היא בידי מנהליה האוסטרלים של החברה.
Bünger & Frese GMBH: חברה-בת בגרמניה, נרכשה על ידי החברה ב-16 ביוני 2020, והיא בבעלותה המלאה.
עוסקת במכירת מנקי בריכה רובוטיים ומגוון רחב של מוצרים נלווים לבריכה.
: חברה-בת בספרד, הוקמה בנובמבר 2020, והיא בבעלות מלאה של החברה.
פועלת כזרוע שיווק בספרד ובפורטוגל ומתן שירותי תמיכה טכנית למפיצים ולדילרים של החברה.
לחברה יש שלל פטנטים בקשות פטנט הקשורים ברובוטים לניקוי בריכות, בשיטות לניקוי בריכות ולניטור מי הבריכות.
לחברה סימני מסחר אחדים, שהעיקרי בהם הוא המותג "Dolphin".
מיטצ'ל דייוויד קאפור הוא מתכנת ואיש עסקים אמריקאי-יהודי, מייסד ומפתח לוטוס 1-2-3, מייסד קרן החזית האלקטרונית וקרן מוזילה.
קאפור נולד בברוקלין למשפחה יהודית.
הוא גדל בלונג איילנד בה סיים את בית הספר בשנת 1967. בשנת 1971 הוא סיים אוניברסיטת ייל.
בשנת 1982 עם כמה מחבריו הוא הקים את "Lotus" ובשנת 1983 מוצר הדגל של החברה לוטוס 1-2-3 שוחרר לשימוש.
המוצר זכה להצלחה גדולה וכבר בשנה הראשונה היקף המכירות הגיע ל-53 מיליון דולר לעומת מיליון דולר בתחזיות.
בשנת 1986 קאפור עזב את ניהול החברה.
בשנת 1990 קאפור היה בין מקימי קרן החזית האלקטרונית ועד לשנת 1994 היה יושב ראש הקרן.
בשנת 2003 הוא היה בין מקימי קרן מוזילה, יצרנית פיירפוקס.
בשנת 1996 מוזיאון היסטוריית המחשב כלל את קאפור בין העמיתים "על פיתוח לוטוס 1-2-3 ופיתוחים נוספים למחשבים".
בנוסף לכך לראפור הוענקו מספר פרסים על תרומתו לקידום תעשיית המחשבים.
בשנת 2000 הקים קאפור עם שאתו קרן הון סיכון שמשפיע בחברות הזנק.
עד לשנת 2018 הקרן השקיעה ביותר מ-160 חברות מסוגים שונית לרבות Desmos.
הקרן משפיע בתחומים שונים של תעשיית המחשבים לרבות למידה מרחוק דוגמת Brilliant.org.
הקרן תומכת ביוזמות שמנוהלות על ידי נשים, אנשי עסקים מאסיה ובעלי מגבלויות.
מיטלה (בספרדית: Mitla) הוא אתר ארכאולוגי של עיר-מדינה הקשורה לתרבות הזפוטקית מהתקופה הפרה-קולומביאנית של מסו-אמריקה במרכז מדינת ואחאקה שבדרום מקסיקו.
האתר ממוקם 44 קילומטרים מהעיר ואחאקה, בקצה העליון של עמק טלקולולה, אחד משלושת העמקים הקרים והגבוהים היוצרים את אזור העמקים המרכזיים של המדינה.
בגובה של 1,480 מטרים, מוקף בהרי סיירה מדרה דל סור, האתר הארכאולוגי נמצא בתוך העיירה המודרנית של .